ནུབ་ཕྱོགས་བདེ་བ་ཅན་ན་འོད་དཔག་མེད། །གྲུ་འཛིན་སྤོ་ན་འཕགས་མཆོག་
།ཨྱོན་ཡུལ་དུ་རྒྱལ་
པོ་ཐོར་ཅོག་ཅན། །གསོལ་བ་འདེབས་སོ་སྤྲུལ་སྐུ་པདྨ་འབྱུང་། །བྱིན་གྱིས་རློབས་
ཤིག་འཆི་མེད་རིགས་འཛིན་རྗེ། །ཐུགས་རྗེས་གཟིགས་ཤིག་གངས་ཅན་ལྷ་གཅིག་
པུ། །འདི་ཕྱིའི་བསམ་དོན་འགྲུབ་པར་བྱིན་གྱིས་རློབས། །སྦྱོར་སྒྲོལ་སྤྱོད་པས་ཤནྟ་
རཀྵི་ཏ། །ལྷ་སྲིན་བྲན་འཁོལ་རྡོ་རྗེ་དྲག་པོ་རྩལ། །ཞི་ཁྲོ་ཀུན་གཟིགས་ཤཱཀྱ་སེང་གེའི་
ཞབས། །ཤེས་བྱ་ཀུན་མཁྱེན་བློ་ལྡན་མཆོག་སྲེད་དཔལ།××××།འཆི་མེད་སྐུ་བརྙེས་
ཚེ་དབང་རིགས་འཛིན་རྩལ། །ཟ་ཧོར་ཡུལ་དུ་པདྨ་སམ་བྷཱ་ཝ། །མེ་ཕུང་མཚོ་རུ་
བསྒྱུར་བའི་པདྨ་རྒྱལ། །མུ་སྟེགས་འདུལ་མཛད་སེང་གེ་སྒྲ་སྒྲོག་པ།××××།དངོས་
གྲུབ་མཆོག་བརྙེས་རྡོ་རྗེ་ཐོད་འཕྲེང་རྩལ། །ཁྲི་སྲོང་བཞེད་པ་ཡོངས་སྐོང་པདྨ་
འབྱུང༌། །བདུད་དང་དམ་སྲི་འདུལ་མཛད་གྲོ་བོ་ལོད། །ཟངས་མདོག་དཔའ་
རིར་ཀརྨ་དྲག་པོ་རྩལ།××××།མགོན་ཁྱོད་འགྲོ་བ་ཀུན་གྱི་སྐྱབས་གྱུར་ཀྱང་། །བོད་
1H4,3D
ཡུལ་བསྟན་པ་ཉི་འོད་ལྟ་བུར་གསལ། །རི་བྲག་མཚོ་སོགས་གནས་ཀུན་བྱིན་གྱིས་
རློབས། །ཟབ་གཏེར་གྲངས་མེད་རྒྱས་བཏབ་བཀའ་དྲིན་ཅན། །གསོལ་བ་འདེབས་
སྤྲུལ་སྐུ་པདྨ་འབྱུང༌། །བྱིན་གྱིས་རློབས་ཤིག་འཆི་མེད་རིགས་འཛིན་རྗེ། །ཐུགས་
རྗེས་གཟིགས་ཤིག་གངས་ཅན་ལྷ་གཅིག་པུ། །འདི་ཕྱིའི་བསམ་དོན་འགྲུབ་པར་
སོ
བྱིན་གྱིས་རློབས། །འཕྲིན་(༨༦བ)ལས་གཞུང་བསྲངས་མཆོད་བསྟོད་གསོལ་འདེབས་
པ། །མི་ཕྱེད་གུས་པས་ཐུགས་དམ་རྒྱུད་བསྐུལ་ན། །དུས་ཀྱི་རྒྱལ་པོ་ཚེས་བཅུ་ནམ་
308

བླ་མའི་བསྟོད་ཚོགས་ཀྱི་རིམ་པ། ༼༡༥༽
ཤར་ལ། །འབྱོན་པར་ཞལ་གྱིས་བཞེས་པའི་རྡོ་རྗེའི་གསུང༌། །བསླུ་མེད་བདེན་པའི་
འབྲས་བུ་ཡོལ་མེད་དུ། །ལེགས་པར་སྩོལ་ཅིག་ཨྱོན་སྤྲུལ་པའི་སྐུ། །རེ་བ་སྐོང་ཞིག་
བསམ་འཕེལ་དབང་གི་རྒྱལ། །གསོལ་བཏབ་འབྲས་བུ་སྩོལ་ཞིག་པདྨ་འབྱུང༌། །
སྙིང་ནས་གདུང་ཤུགས་དྲག་པོའི་དད་པ་དང་། །ངག་ནས་ལྷང་ལྷང་དབྱངས་
ཀྱིས་གསོལ་འདེབས་ན། །ཟངས་མདོག་དཔལ་གྱི་རི་ནས་པདྨ་འབྱུང་། །དཔའ་བོ་
མཁའ་འགྲོའི་ཚོགས་བཅས་འདིར་གཤེགས་ལ། །གསལ་གསལ་སྐུ་ཡི་སྣང་བ་མིག་
ལ་སྟོན། །སྙན་སྙན་གསུང་གི་ཆོས་སྒྲ་རྣ་བར་སྒྲོགས། །ལྷོད་ལྷོད་ཐུགས་ཀྱི་བྱིན་
རླབས་སྙིང་ལ་སྟིམས། །བྱིན་ཆེན་ཕོབ་ལ་དབང་བཞི་བསྐུར་དུ་གསོལ། །སྔོན་ལས་
ལྷ་སྲིན་འཁྲུགས་པའི་འཕྲལ་རྐྱེན་གྱིས། །མི་ཕྱུགས་ནད་རིམས་སད་སེར་དབུལ་ཞིང་
འཕོངས། །ཕྱོགས་བཞིའི་དམག་འཁྲུག་མཚོན་ཆའི་བསྐལ་པ་སོགས།
وهـ وهر
།མ་ལུས་ཞི་
ཞིང་བཟློག་པར་བྱིན་གྱིས་རློབས། །ཆར་ཆུ་དུས་འབབ་ལོ་ཕྱུགས་རྟག་ཏུ་ལེགས། །ཚེ་
རིང་ནད་མེད་ལུས་ངག་ཡིད་གསུམ་བདེ། །མཐའ་བཞིའི་འབྱོར་པའི་ལས་སྒོ་རྣམ་
པར་ཕྱེ། །རྫོགས་ལྡན་དགའ་སྟོན་རྒྱས་པར་བྱིན་གྱིས་རློབས། །བོད་འབངས་ནམ་
ཡང་ཡལ་བར་མི་འདོར་ཞེས། །མངའ་བདག་ཡབ་སྲས་འབངས་ལ་ཞལ་འཆེས་
པའི། །འགྱུར་མེད་རྡོ་རྗེའི་གསུང་གི་དོན་གྱི་འབྲས། །མངོན་སུམ་སྩོལ་བའི་དགའ་
སྟོན་དུས་ལ་བབས། །མདོར་ན་དེང་ནས་ལྷུན་གྲུབ་ཀུན་ཏུ་(༨༧ན)བཟང་། །མ་ཐོབ་དེ་
སྲིད་མགོན་པོ་ཁྱོད་ཉིད་ཀྱིས། །རྗེས་སུ་བཟུང་ནས་མཆོག་དང་ཐུན་མོང་གི། །དངོས་
གྲུབ་བདུད་རྩིའི་བཅུད་ཀྱིས་ཚིམ་པར་མཛོད། །ཅེས་སློབ་དཔོན་ཆེན་པོ་པདྨ་འབྱུང་
གནས་ལ་གསོལ་བ་འདེབས་པ་བྱིན་རླབས་སྤྲིན་ཕུང་ཞེས་བྱ་བ་འདི་ནི་འཕྲུལ་སྣང་
ཚེས་བཅུ་པ་རྣམས་ཀྱི་ཉམས་ལེན་ལ་ཕན་པའི་ཆེད་དུ་བྱང་གླིང་བསམ་གྲུབ་རྒྱལ་
པོས་བསྐུལ་བའི་ངོར་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་འཇམ་དཔལ་ལོ།། །།